6 200 myners afgedankStakende mynwerkers by Lonmin Foto: Taurai Maduna, EWN “Lonmin is gedwing om ‘n skag, wat sowat 1 200 werknemers in diens gehad het, te sluit, het Frans Baleni, hoofsekretaris van NUM, by die vakbondfederasie, Cosatu, se kongres in Johannesburg gesê. Hy het bygevoeg dat die staking die bedryf sal verhoed om ‘n verdere 3 000 poste vir die land beskikbaar te stel, berig EWN. Angloplats sal sowat 2 000 werknemers moet afdank, terwyl Impala sê sommige van sy skagte is nie meer winsgewend nie. Dit kan tot verdere afleggings lei. Baleni het gewaarsku dat ander werknemers in die bedryf in die Marikana-werknemers se voetspore wil volg en NUM probeer om verdere afleggings te vermy. NUM sal met die Kamer van Mynwese vergader om die saak te bespreek.